el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el en en el el el el el el en en el el en el el el el en el en el en el el
H απώλεια του Aaron Rodgers ανατάραξε τους κύκλους της NFC, αφού δεν άλλαξε μόνο την κατάσταση της NFC North, αλλά κι ολόκληρης της περιφέρειας. Οι εκπλήξεις δεν έλειψαν από την περασμένη αγωνιστική, είτε μιλάμε για ανάκαμψη μονάδων που νομίζαμε ότι είχαν τερματήσει, είτε γιατί έληξε το αήττητο σερί της μοναδικής ομάδας που το κατείχε. Με τα σενάρια να δίνουν και να πέρνουν πλέον, πάμε να δούμε τους πρωταγωνιστές που μας εντυπωσίασαν και μας απογοήτευσαν περισσότερο.
⇑ Adrian Peterson: 26 κατοχές, 134 γιάρδες, 2 touchdowns και νικητής του Offensive Player of the Week. Όσοι πρόλαβαν να δουν τον Peterson πριν το 2015 σίγουρα δεν είναι άγνωστοι σε τέτοιους αριθμούς, αλλά η αλήθεια είναι ότι είχε να σημειώσει τέτοια στατιστικά από την ενδέκατη εβδομάδα του 2015. Ο πρώην MVP είχε καιρό να δείξει τα προηγούμενά του χρώματα, και πολλοί είχαν παραιτήσει την άποψη ότι μπορούσε να επανέλθει σε καλή αγωνιστική κατάσταση. Αφότου αφέθηκε από τους Minnesota Vikings για να κάνουν χώρο για το νεαρό prospect Dalvin Cook, κι η παρουσία του στη Νέα Ορλεάνη ήταν περιττή, ο Peterson ξαναβρήκε πνοή στην Arizona, σε μία ομάδα που χρειαζόταν άμεση βοήθεια στη θέση μετά την πτώση του David Johnson. Δε ξέρουμε το τι θα γίνει όταν επιστρέψει ο τελευταίος, αλλά προς το παρόν, ο Peterson είναι μια μεγάλη ανακούφιση για την επίθεση των Cardinals, η οποία διαφέρει πλέον πολύ σε σχέση με την αρχή της σεζόν.
⇑ Mike Sullivan: Με τους τέσσερεις βασικούς τους receivers τραυματισμένους και την χείριστη εικόνα που είχαν δείξει τις προηγούμενες αγωνιστικές, κανείς δεν περίμενε τη Νέα Υόρκη να επιβιώσει στο αφιλόξενο Denver. Ωστόσο, με την πλάτη στον τοίχο, οι Giants έκαναν μια ύστατη προσπάθεια να πάρουν την πολυπόθητη νίκη, δίνοντας τα κλειδιά της επίθεσης στον coordinator Mike Sullivan, αφού φαινόταν ότι ο Ben McAdoo είχει εξαντλήσει πλέον τις δυνάμεις του στη θέση.
Το αποτέλεσμα ήταν μία από τις μεγάλες εκπλήξεις της αγωνιστικής, με τους Giants να επικρατούν των Broncos. Ο Sullivan δεν έχασε χρόνο, μετακινώντας παίκτες της offensive line, αλλάζοντας το επιθετικό σχήμα, από τη χρήση μόνο receiver και ενός running back στην εκμετάλλευση ενός “πακέτου ” με δύο receivers, δύο tight ends κι ενός back. Η offensive line κράτησε όσο μπορούσε, αφήνοντας αρκετό χρόνο στον Eli Manning για να δει τους στόχους του, με τον ΤΕ του Evan Engram να αποτελεί το δίχτυ σωτηρίας του. Ο Orleans Darkwa, ένας σιωπηλός συμμέτοχος της επίθεσης για 3 χρόνια, ήταν μεγάλο μέρος της νίκης των Giants, αφού έτρεξε για 117 γιάρδες, κατόρθωμα που δεν μπόρεσε να επιτύχει ούτε ο Ezekiel Elliott, o Marshawn Lynch ή ο Melvin Gordon ενάντια στο αμυντικό τοίχος των Broncos. Το 1 – 5 παραμένει καταδικαστικό για τη σεζόν, αλλά τουλάχιστον οι Giants μπορούν να αποτελέσουν ένα σαμποτάζ στις υπόλοιπες ομάδες της NFC East.
— Ryan Smith (@PFF_Smith) October 16, 2017
⇑ Η άμυνα των Saints: Δύσκολα κάποιος θα θυμάται πότε οι New Orleans Saints είχαν τέτοια αμυντική υπεροχή. Μάλλον το 2013, που ήταν η πιο πρόσφατη χρονιά που η άμυνά τους κατατάσσοταν στο τοπ 10 της λίγκας. ‘Ισως δεν είναι εντυπωσιακό ότι άφησαν τους Detroit Lions να σκοράρουν 38 πόντους, αλλά είναι το γεγονός ότι 28 πόντοι από τους τελικούς 52 των Αγίων προήλθαν από αμυντικές ενέργειες. Ένα fumble recovery στην αρχή του αγώνα, που έθεσε τη ροή, κι άλλα τρία interceptions που γύρισαν για touchdown, συμπλήρωσαν μία από τις πιο επιβλητικές παραστάσεις της άμυνας των Saints. Αυτή η απόδοση ήταν η κλιμάκωση των τελευταίων εβδομάδων από την άμυνα, και χάρη σε αυτούς και την πολύ καλή μέρα του Mark Ingram, οι Saints βρίσκονται στη δεύτερη θέση της NFC South, και διαγωνίζονται για μια θέση στα playoffs. Nα σημειώσουμε επίσης ότι ο Cameron Jordan εκλέχθηκε ως NFC Αμυντικός της εβδομάδας, διάκριση που δεν είχε κερδίσει αμυντικός των Αγίων από το μακρινό 2005.
⇓ Green Bay Packers: Η επιτυχία των Packers εδώ και χρόνια ήταν συνώνυμη με την ύπαρξη του Aaron Rodgers, με ή χωρίς τον πολυαγαπημένο του στόχο Jordy Nelson. Receivers των οποίων δεν είχε ακουστεί ποτέ το όνομα έμπαιναν στα πρωτοσέλιδα της πολιτείας χάρη στην αστείρευτη ικανότητα του Rodgers να εκμεταλλεύεται στο έπακρο το καστ που του δινόταν. Βρισκόμενοι στο 4 – 1 πριν την αναμέτρησή τους με τη Minnesota, πολλοί ήδη έβλεπαν NFC playoff αγώνες μεταξύ των Τυροκέφαλων και των Philadelphia Eagles ή μια ρεβάνς με τους Seattle Seahawks.
Τα πράγματα όμως πήραν μια τεράστια τροπή στον αγώνα της Κυριακής, όπου ένα χτύπημα από τον αμυντικό των Vikings, Anthony Barr, οδήγησε σε μια άτσαλη πτώση του Rodgers, η οποία κατέληξε να του σπάσει την κλείδα του δεξιού του χεριού. Ο Rodgers δεν είναι άγνωστος σε τραυματισμούς στα άκρα, αλλά είναι η πρώτη φορά που παθαίνει τέτοια ζημιά στο χέρι που πασάρει. Ο αναπληρωματικός του, Brett Hundley, θα αναλάβει την ομάδα εώς ότου ο Rodgers αναρρώσει, αλλά είναι σίγουρο ότι ο νεαρός δεν πρόκειται να φέρει το ίδιο επίπεδο ικανοτήτων στην ήδη μέτρια επίθεση του Green Bay. Με τους Vikings να βρίσκονται στο κοινό 4 – 2, και με τους Detroit Lions να έχουν ακόμα ελπίδες για ανάκαμψη, οι Packers κινδυνεύουν πλέον σοβαρά να χάσουν τα playoffs για πρώτη φορά από τότε που ο Rodgers έγινε βασικός.
⇓ Matt Ryan: Πολλοί είχαν προβλέψει ότι η ικανότητα του περσινού MVP θα είχε κάποια πτώση έπειτα από την αποχώρηση του Kyle Shanahan από τους προπονητικούς κύκλους της Atlanta, παρόλο που οι επιθετικές του λύσεις δεν είχαν αλλάξει καθόλου. Οι Devonta Freeman, Julio Jones, Taylor Gabriel και Austin Hooper είναι ως επί το πλείστον υγιείς και κινούνται πάνω – κάτω στα περσινά τους υψηλά επίπεδα. Το ίδιο δεν μπορεί να ειπωθεί για τον quarterback τους, του οποίου οι αριθμοί σε έξι αγωνιστικές δε θυμίζουν σε τίποτα την περσινή εικόνα.
Στα φετινά παιχνίδια, ο Ryan έχει 6 touchdowns, 6 interceptions και 1.357 γιάρδες ενάντια στις ομάδες των Bears, Packers, Lions, Bills και Dolphins. Tέσσερεις από αυτές τις ομάδες έχουν άμυνες οι οποίες κατατάσσονται στις χαμηλές δεκάδες ενάντια στην passing επίθεση. Πέρσι, ο Ryan είχε 12 touchdowns, 2 interceptions και 1.740 γιάρδες απέναντι σε Buccaneers, Saints, Raiders, Panthers και Broncos, που είχαν κάπως ανώτερες άμυνες από τις προαναφερθείσες ομάδες, χώρια του ότι οι τρεις ήταν divisional αναμετρήσεις. Αν η τελευταία ήττα ενάντια στους Bills, που έχουν μία από τις καλύτερες άμυνες στη λίγκα, δεν ανησύχησε τους Falcons, η απόδοση ενάντια στο Miami, που είναι στην τελευταία τριάδα στα περισσότερα στατιστικά, θα πρέπει να χτυπάει καμπανάκια. Ειδικά τώρα, που οι Carolina Panthers κι οι New Orleans Saints καραδοκούν.
Advanced Stats on Matt Ryan: pic.twitter.com/cCamt7lsJ9
— PFF ATL Falcons (@PFF_Atlanta) October 19, 2017
⇓ Detroit Lions: Ξεκίνησαν με αρκετά καλές προϋποθέσεις, παίρνοντας 2 νίκες και σκοράροντας άλλη μία πολυπόθητη κατάκτηση στο χαμηλόποντο αγώνα ενάντια στους division rival Vikings. Ωστόσο, με το πέρας της έκτης εβδομάδας, τα Λιοντάρια βρίσκονται στο 3 – 3, και τα προβλήματά τους εκτέθηκαν στο μέγιστο, στη συντριπτική ήττα που υπέστησαν από τους New Orleans Saints, οι οποίοι σκόραραν ούτε λίγο ούτες πολύ 52 πόντους εναντίον τους. Οι αδυναμίες είναι οι συνήθεις, αφού οι τραυματισμοί σε βασικούς παίκτες όπως οι Ezekiel Ansah, Jordan Hill και Kerry Hyder μείωσαν κατα πολύ την pass defence, κι η απώλεια του T.J Lang είναι εμφανής στην πίεση που δέχεται ο quarterback Matt Stafford. Η απόφαση του προπονητικού επιτελείου να μην επενδύσει σε πρόσληψη περισσότερων pass rushers και secondary φαίνεται στο ισχνό depth chart πίσω από τους τραυματίες. Με αγώνες όπως με τους Pittsburgh Steelers και την υπόλοιπη pass happy NFC North να έρχονται, οι Lions πρέπει να ανασυγκροτηθούν γρήγορα, και να εκμεταλλευτούν το σπάνιο δώρο της απουσίας του Aaron Rodgers.
Previous Post Νικητές και Χαμένοι: Week 5
Next Post Νικητές και Χαμένοι: Week 7
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.